Mesajul Patriarhului României, după tragedia de la ATI Piatra Neamț.
ÎPS Daniel, patriarhul Bisericii Ortodoxe Române, a adresat un mesaj de compasiune pentru victimele incendiului de la Spitalul Județean din Piatra Neamț. ÎPS Daniel: "Adresăm un părintesc mesaj de condoleanţe şi consolare familiilor pacienților decedați".
"Am aflat cu multă durere despre tragedia provocată de incendiul din secția de "Anestezie și Terapie Intensivă" a Spitalului Județean din Piatra Neamț, în seara zilei de sâmbătă, 14 noiembrie 2020, incendiu în urma căruia şi-au pierdut viaţa 10 persoane și alte 7 au ajuns în stare critică.În aceste momente pline de suferință și tulburare, ne rugăm lui Dumnezeu pentru odihna sufletelor celor decedați și pentru însănătoșirea grabnică a celor răniţi, între care se află și medicul de gardă care a pus viața pacienților săi mai presus de propria sa viaţă.Adresăm un părintesc mesaj de condoleanţe şi consolare familiilor pacienților decedați, rudelor, prietenilor, precum şi întregului personal medical care i-a îngrijit și care a încercat să le salveze viața", a fost mesajul transmis de patriarhul Bisericii Ortodoxe Române.